9 



fordelt paa 70 Slægter med ialt 130 Arter. Af disse undlod 40 pCt. at 

 spire. Af de opkomne Arter, der for langt den største Dels Vedkommende 

 viste sig at være Planter dyrket under andre Navne i vor Have, bør dog 

 nævnes som Undtagelse: Ammi visnaga og Anthemis ruthenicn. Disse 

 to Arter, saavelsom den foran anførte Potentilla supina, har Haven gen- 

 nem mange Aar søgt fra andre botaniske Haver, men alt, hvad hidtil 

 er fremkommet, i alt Fald i de sidste 25 Aar, saaet under disse Navne, 

 har vist sig at være andre Arter. Nu fik Haven dog rigtigt Frø nemlig 

 Ammi visnaga fra Palermo, Anthemis riithenica fra Odessa og Potentilla 

 Slipina fra Leningrad. Helt resultatløst har Havens Anstrængelser altsaa 

 i kke været. 



Paa den Plads, der blev tilovers, efter at de fra Haven overførte 

 ca. 500 Arter fra »Enaarigt Kvarter« var saaede og de her nævnte Masse- 

 saaninger var bleven anbragte, samt de Forsøg, som Forsøgshaven i selve 

 Haven ikke kunne rumme, havde faaet tildelt Vokserum her, blev der 

 dyrket lidt Køkkenurter, hvilke dels har fundet Anvendelse ved Under- 

 visning dels er bleven fordelte mellem Havens Gartner, Afdelings- 

 gartnere og det Personale, som har været beskæftiget ved Tomsgaards- 

 arealet. 



Vandforbruget i Haven i de 5 Aar stiller sig saaledes: 



Aar Forbrug 



1924 3660 m3 



1925 4200 - 



1926 •. .. 6810 - 



1927 5370 - 



1928 5220 - 



I Følge Kontrakt med Kobenhavns Kommune kan Haven veder- 

 lagsfrit bruge 9200 Kbm. Vand i Aarets Løb. Det stipulerede Tal er 

 saaledes ikke naaet i noget af disse Aar. 



2. Sorø Arboret. Her er der i de forløbne fem Aar væsentlig kun 

 foretaget Vedligeholdelsesarbejder. Der er sørget for aarlige Bortskæ- 

 ringer af døde Grene, Udtyndinger samt nogle Fældninger. De større 

 Fældninger er foretaget ved Forstvæsenet, som ogsaa nu og da har bort- 

 fjærnet Træer, der virkede hæmmende paa Arboretets Træer. Endvidere 

 er Græsset i Bevoksningerne blevet slaaet et Par Gange aarligt, og der 

 er omkring de svagere voksende Planter foretaget Løsning af Grønsværen 

 for at hjælpe paa disse svage Planters Vækst. Etiketteringen af Arbore- 

 tets Træer er opretholdt saa godt det lader sig gøre paa dette uindheg- 

 nede Areal. Direktøren og Gartneren var i Efteraaret 1924 en Besig- 

 tigelsestur sammen til Arboretet, og Gartneren har iovrigt hvert Aar 

 været 2 å 3 Gange dernede. 



3. Væksthusene. Angaaende selve Væksthusbygningerne er at 

 bemærke: I Palmehuset forsynedes det omløbende Galleri i Aaret 1924 



